Source: http://docplayer.fi/2983950-Selvitys-romanien-syrjintakokemuksista.html
Timestamp: 2018-03-20 12:41:02+00:00
Document Index: 23095304

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Selvitys romanien syrjintäkokemuksista - PDF
Download "Selvitys romanien syrjintäkokemuksista"
1 VÄHEMMISTÖVALTUUTETTU MINORITETSOMBUDSMANNEN Erilaisena arjessa Selvitys romanien syrjintäkokemuksista Julkaisusarja 15
3 ERILAISENA ARJESSA SELVITYS ROMANIEN SYRJINTÄKOKEMUKSISTA Vähemmistövaltuutettu Helsinki 2014
4 Vähemmistövaltuutettu ISBN (PDF): Kopijyvä Oy, 2014
5 ESIPUHE Romanien yhdenvertaisuuden ja syrjimättömyyden sekä yhteiskunnallisen aseman edistäminen on pitkälti uusien toimintamallien etsimistä. Monella elämänalueella valtaväestön käyttäytymis- ja toimintamallit romaneja kohtaan ovat samat kuin mustavalkotelevision aikaan. Toimintamallien päivittäminen nykypäivään ei etene itsestään vaan siihen tarvitaan aktiivisia toimenpiteitä stereotypioiden vähentämiseksi ja syrjinnän poistamiseksi sekä valtaväestön ja romanien keskinäisen luottamuksen parantamiseksi. Muutostarvetta esiintyy yhtälailla yksityisten henkilöiden kuin viranomaisten keskuudessa. Romanit ovat menneinä vuosikymmeninä kohdanneet hyvinkin kyseenalaisia toimenpiteitä julkisen vallan taholta ja kokeneet myös arjessa voimakkaita ennakkoluuloja ja syrjintää. Tällöin on luonnollista hakea turvaa omasta yhteisöstä. Romanien sosiaalinen ja yhteiskunnallinen integraatio on kehitysvaiheessa ja sen saavuttamiseksi heidän on koettava olonsa turvalliseksi osana yhteiskuntaamme sen sijasta, että he joutuisivat sulkeutumaan tiukemmin romaniyhteisön sisälle. Valtaväestön pitää irrottautua ennakkoluulosta ja kohdata romanit yksilöinä kaikilla elämän alueilla. Syrjintäkieltoa valvovilla ja yhdenvertaisuutta edistävillä toimijoilla on suuri vastuu tämän toteutumisesta. Silloin romaniyhteisö ja erityisesti romanitoimijat voivat vastavuoroisesti pyrkiä kohtaamaan valtaväestön edustajia, palveluntarjoajia ja viranomaisia, ilman oletusta syrjivästä kohtelusta. Molemmanpuoleinen kunnioitus ja suvaitsevaisuus edistävät kanssakäymistä ja tarjoavat hyvän kasvualustan uusille toimintatavoille. Tällä selvityksellä haluamme tuottaa aikaisemmin puuttunutta perustietoa romanien kokemasta syrjinnästä ja herättää keskustelua uusista tavoista edistää romanien yhdenvertaisuutta. Tuloksista tässä yhteydessä esitetyt tulkinnat ja toimenpide-ehdotukset on tarkoitettu keskusteltavaksi. Niitä voidaan pitää keskustelunavauksena keinoista, joilla edistetään romanien yhdenvertaisuutta ja syrjimättömyyttä. Vastaanotamme mielellämme ajatuksia ja aloitteita uusista toimintamalleista. Vähemmistövaltuutetulle on joskus esitetty romanikulttuurin olevan romanien sisäinen asia, joka tarkoittaa, että kulttuuriin kuulumattomilla ei ole oikeutta arvostella romanien perinteisiä tapakäytänteitä. Vähemmistövaltuutetun näkemyksen mukaan kulttuurisidonnaisia tapoja on arvioitava myös perusoikeuksien ja ihmisoikeuksien toteutumisen viitekehyksessä. Ihmisoikeuksien universaaliuden merkitys punnitaan arjen tilanteissa. Tässä mie- 5
6 lessä puuttuminen sellaisiin romaniyhteisössä esiintyviin tapakäytänteisiin, jotka rajoittavat yksilön oikeuksia, ei ole vain romaniyhteisön sisäinen asia. Pieneen vähemmistöyhteisöön kuuluvalla henkilöllä voi olla korkea kynnys nostaa esille häneen kohdistuvia yksilön oikeuksien rajoituksia silloin kuin ne esiintyvät oman vähemmistöyhteisön sisällä. Romaniasiakkaiden yhteydenottojen perusteella on ilmeistä, että esimerkiksi jotkut perinteiset ratkaisumallit yhteisön sisäisten ristiriitojen selvittämiseksi voivat olla yksilötasolla hyvin ongelmallisia ja niiden noudattaminen saattaa aiheuttaa romaneille enemmän ongelmia kuin ratkaista niitä. Vähemmistövaltuutettu haluaa olla omalta osaltaan mukana avaamassa keskustelua romaniyhteisön muutostarpeista, mutta varsinaisen muutoksen on lähdettävä romaniyhteisön sisältä ollakseen kestävä. Haluan erityisesti kiittää selvityksen toteuttamisesta ylitarkastaja Mikko Jorosta ja ylitarkastaja Pirjo Kruskopfia vähemmistövaltuutetun toimistosta. Vähemmistövaltuutettu kiittää sydämellisesti kaikkia haastatteluun osallistuneita henkilöitä ja niitä romaniaktiiveja, jotka mahdollistivat eri haastattelutilaisuuksien järjestämisen ja edesauttoivat näin aineiston kokoamista. Helsingissä Eva Biaudet Vähemmistövaltuutettu 6
7 SISÄLLYSLUETTELO Esipuhe... 5 Johdanto Selvityksen toteutus Romanien arkielämän syrjintäkokemukset Romanien tietoisuus omista oikeuksistaan ja käsitykset syrjinnän yleisyydestä Työelämä Syrjintäkokemukset työnsaannissa ja työpaikalla Syrjinnästä ilmoittaminen Asuminen Haastateltavien syrjintäkokemukset Syrjintäkokememukset vapaarahoitteisia vuokra-asuntoja haettaessa Syrjinnästä ilmoittaminen: vapaarahoitteiset vuokra-asunnot Syrjintäkokemukset valtion varoin tuettuja asuntoja vuokrattaessa Syrjinnästä ilmoittaminen: valtion varoin tuetut vuokra-asunnot Romanien asumisen ongelmat vähemmistövaltuutetun asiakastyössä Kehittämistarpeet Romanien keskinäiset suhteet Romaniyhteisössä esiintyvät tavat Romanivaatetukseen liittyvät tavat Väistäminen ja muuttolupa Moraalikäsitykset (puhtaus ja häveliäisyys) Päätöksenteko romaniyhteisössä Naisen asema romaniyhteisössä Romaniyhteisön muutosvalmius Vähemmistövaltuutetun linjauksia työhön romaniasioissa Liite 1 - Suostumuslomake Liite 2 - Kyselylomake
9 TAULUKOT Taulukko 1. Vastaajat eriteltynä taustamuuttujittain Taulukko 2. Onko sinua syrjitty yhdellä tai useammalla perusteella viimeisen vuoden aikana? Taulukko 3. Tiedätkö Suomessa tahoja, jotka tarjoavat apua ja neuvoja syrjinnän uhreille? Taulukko 4: Vastaajien nimeämiä tahoja, jotka tarjoavat apua ja neuvoja syrjinnän uhreille Taulukko 5. Onko sinua syrjitty työnhaussa viimeisen viiden vuoden aikana? Taulukko 6. Viimeisen viiden vuoden aikana syrjintää vapaarahoitteisia vuokra-asuntoja hakiessa kokeneet koulutustason mukaan Taulukko 7. Viimeisen viiden vuoden aikana syrjintää valtion tukemia vuokra-asuntoja hakiessa kokeneet koulutustason mukaan Taulukko 8. Haluaisitko muuttaa jotakin romanikulttuurissa? KUVIOT Kuvio 1. Onko sinua syrjitty yhdellä tai useammalla perusteella viimeisen vuoden aikana? Kuvio 2. Tietäisitkö oikeutesi, jos kohtaisit syrjintää tai häirintää? Kuvio 3. Onko sinua syrjitty työnhaussa viimeisen viiden vuoden aikana? Kuvio 4. Romanivastaajien koulutustaso verrattuna koko väestön koulutustasoon Kuvio 5. Onko sinulla työpaikka tai onko sinulla ollut työpaikka viimeisen viiden vuoden aikana? Kuvio 6. Teitkö itse tai tekikö joku muu ilmoituksen kokemastasi työsyrjinnästä? Kuvio 7. Onko sinua mielestäsi syrjitty etnisen alkuperäsi vuoksi viimeisen viiden vuoden aikana yrittäessäsi vuokrata tai ostaa asuntoa yksityisiltä markkinoilta? Kuvio 8. Teitkö itse tai tekikö joku muu ilmoituksen syrjinnästä? Kuvio 9. Onko sinua mielestäsi syrjitty etnisen alkuperäsi vuoksi viimeisen viiden vuoden aikana yrittäessäsi vuokrata asuntoa kunnan tai kaupungin asuntotoimistosta? Kuvio 10. Teitkö itse tai tekikö joku muu ilmoituksen syrjinnästä? Kuvio 11. Oletko viimeisen viiden vuoden aikana noudattanut tai kohdannut romanikulttuurin tapoja, joista on aiheutunut haittaa sinulle tai perheellesi? Kuvio 12. Mistä romanikulttuurin tavoista sinulle tai perheellesi on aiheutunut haittaa? Kuvio 13. Kuka päättää mitä romanikulttuuri on ja miten romanien pitää elää ja toimia? Kuvio 14. Millaisia haitallisia piirteitä päätöksentekoon liittyy? Kuvio 15. Liittyykö naisten asemaan romaniyhteisössä mitään erityisiä ongelmia? Kuvio 16: Millaisia ongelmia naisten asemaan liittyy romaniyhteisössä? Kuvio 17. Haluaisitko muuttaa jotakin romanikulttuurissa? Kuvio 18. Mitä muuttaisit romanikulttuurissa?
10 JOHDANTO Tämän selvityksen tarkoituksena on paikata puutteellista tutkimustietoa romanien kokemasta syrjinnästä. Yhtenä johtoajatuksena on kerätä vertailukelpoista tietoa romanien syrjintäkokemuksista verrattuna muihin etnisiin vähemmistöryhmiin Suomessa. Tästä syystä tutkimuskysymykset ovat asumisen ja työelämän osalta samat kuin Euroopan unionin perusoikeusviraston (FRA) teettämässä EU-MIDIS tutkimuksessa, jossa selvitettiin venäjänkielisten ja somalialaistaustaisten syrjintäkokemuksia Suomessa. Asuminen valikoitui itseoikeutetusti tämän selvityksen yhdeksi teemaksi, sillä romanit ottavat vähemmistövaltuutettuun yhteyttä aktiivisimmin juuri asumiseen liittyvissä syrjintäepäilyissä. Toiseksi selvityksen elämänalueeksi valitsimme työelämän. Tällä alueella vähemmistövaltuutetun toiminta on rajattua siitä syystä, että valtuutetulla ei ole toimivaltaa valvoa syrjintäkieltoa työelämässä. Näin ollen meille ei ole kertynyt asiakasyhteydenottojen kautta vastaavanlaista perustietopohjaa romanien asemasta työelämässä kuin esimerkiksi asumisessa tai yksityisten palveluiden piirissä. Romanien työelämässä kokemaa syrjintää ei ole myöskään aikaisemmin selvitetty, joten asiaan liittyvästä tiedosta on puutetta. Vähemmistövaltuutetun tehtäväkentän osalta tieto palvelee ja parantaa erityisesti rooliamme romanien aseman ja oikeuksien edistäjänä. Selvitys on syntynyt myös vähemmistövaltuutetun tarpeesta löytää kestäviä ratkaisuja romaniasiakkaiden yhteydenotoista nouseviin ongelmiin. Vuosien asiakastyön perusteella valtuutetulla on varsin selkeä käsitys romanien kokeman syrjinnän eri ilmenemismuodoista, syrjinnän syistä ja sen seurauksista. Tästä huolimatta on haasteellista löytää perusteltu vastaus kysymykseen, missä määrin vähemmistövaltuutetun toimistoon yhteyttä ottavien romanien ongelmat ja kokemukset syrjinnästä pätevät koko romaniväestöön. Onko asiakaskuntamme kattava läpileikkaus Suomen romaniyhteisöstä vai ottavatko toimistoomme yhteyttä vain tietynlaiset asiakkaat? Vastaavanlainen epävarmuus liittyy vähemmistövaltuutetun työn kannalta keskeiseen kysymykseen, miten ja millaisin toimenpitein pystymme parhaiten ehkäisemään romanien syrjintää ja edistämään heidän yhdenvertaisuuttaan sekä yhteiskunnallista asemaansa. Ovatko asiakasyhteydenottojen perusteella tehtävät johtopäätökset yhdenvertaisuuden esteistä ja syistä oikeita? Vai ovatko tosiasialliset yhdenvertaisuuden esteet laajempia ja rakenteellisia haasteita tai aivan toisaalla? 10
11 Romanien yhdenvertaisuuteen ja yhteiskunnallisen aseman parantamiseen liittyvät kysymykset ovat olleet voimakkaasti esillä vähemmistövaltuutetun toiminnassa koko instituution historian ajan. Valtuutetun työ romaniasioissa on asiakastyön kautta painottunut syrjinnän kiellon valvontaan yksittäistapauksissa, vaikka yksittäisiin ongelmatilanteisiin puuttumisen lisäksi yritämme löytää ratkaisuja toistuvasti esiin nouseviin ongelmiin yhteistyössä eri viranomais- ja romanitoimijoiden kanssa. Työtämme ohjaa vähemmistövaltuutetusta ja syrjintälautakunnasta annetussa laissa (660/2001) säädetty toimiala ja yhdenvertaisuuslain (21/2004) syrjintäkielto sekä perustuslaissa (731/1999) romaneille taattu oikeus ylläpitää ja kehittää omaa kieltä ja kulttuuria. Nyt vähemmistövaltuutettu pyrkii työssään entistä voimakkaammin puuttumaan yksittäisten ongelmatilanteiden lisäksi niihin olosuhteisiin, jotka luovat syrjinnän kokemuksia ja joilla tuntuu usein olevan myös syy-yhteys romanien keskimääräistä heikompaan yhteiskunnalliseen asemaan. Romanien aseman ja oikeuksien aloitteellisessa edistämisessä käytämme hyväksi asiakastyössä karttunutta osaamista, mutta samalla pyrimme varmistamaan edistämistoimenpiteiden oikean kohdentamisen panostamalla laajaan tietopohjaan siitä, millaisesta ongelmasta on kyse, ongelman syistä ja siihen vaikuttavista taustatekijöistä. Romanien asemaa parantavien yksittäisten hankkeiden ja toimenpiteiden osalta merkittävimpien joukkoon on helppo nostaa opetushallituksen työ romanilasten perusopetuksen tilan parantamiseksi. Vähemmistövaltuutettu pyrkii mallintamaan heidän toimintatapaansa nyt omassa työssään. Opetushallitus toteutti ensimmäisen valtakunnallisen romanilasten perusopetuksen tilaa kartoittaneen selvityksen lukuvuonna Selvityksen avulla tunnistettiin konkreettisesti ne yksittäiset ongelmakohdat, joita romanioppilailla on perusopetuksessa. Näiden pohjalta laadittiin joukko kohdennettuja ehdotuksia toimenpiteiksi, joita toteutettiin seuraavina vuosina. Lukuvuonna opetushallitus teetti seurantatutkimuksen, jossa muun muassa arvioitiin, millaisia vaikutuksia toteutetuilla toimenpiteillä oli saavutettu. 2 Tulosten perusteella toimenpide-ehdotuksia uudelleen arvioitiin ja kohdennettiin tarpeen mukaan. Vankemman tietopohjan avulla pystymme tehokkaammin puuttumaan romanien kokemaan syrjintään ja edistämään heidän asemaansa aikaisempaa 1 Opetushallitus (2004) "Romanilasten perusopetuksen tilan - Selvitys lukuvuodelta ". Saatavana: perusopetuksen_tila.pdf ( ). 2 Opetushallitus (2011) "Romanioppilaiden perusopetuksen tilannekatsaus ja toimenpide-ehdotukset". Saatavana: Romanioppilaiden_perusopetuksen_tilannekatsaus_ _ja_toimenpideehdotukset.pdf ( ). 11
12 kokonaisvaltaisemmin. Vähemmistövaltuutetun asiakastyö on osoittanut, että romanien kokemassa syrjinnässä muun muassa asumisessa on usein kyse hyvin monisyisestä kokonaisuudesta. Toisinaan taustalla vaikuttavat myös joidenkin romanien noudattamat yksilönoikeuksien näkökulmasta ongelmalliset tavat ja käytänteet. Tästä syystä vähemmistövaltuutetulla on tarve linjata omaa toimintaansa suhteessa peruslaissa säädettyihin yksilönoikeuksiin ja toisaalta romaneille taattuun oikeuteen ylläpitää ja kehittää omaa kieltä ja kulttuuria. Vähemmistövaltuutettu on ottanut asiantuntijan roolissa osaa Suomen ensimmäisen romanipoliittisen toimintaohjelman (ROMPO) suunnitteluun, toteuttamiseen ja seurantaan. 3 Tämän selvityksen tavoitteena on tuottaa kaivattua perustietoa romaneihin kohdistuvan etnisen syrjinnän seurantaindikaattoriksi myös romanipoliittisen ohjelman toimeenpanon puitteissa. Selvityksen toteutus Tutkimushaastatteluun (ks. liite 2) osallistui yhteensä 249 romania, joista 61 prosenttia (n=152) on naisia ja 39 prosenttia (n=97) miehiä. Vastaajien ikäluokkajakauma on melko tasainen. Eniten vastaajia on ikäluokista vuotiaat (n=68) ja vuotiaat (n=49), vähiten ikäluokasta yli 64-vuotiaat (n=16). Koulutustaustaltaan vastaajat jakaantuvat siten, että 57.3 prosentilla (n=142) on suoritettuna korkeintaan peruskoulu, 33.1 prosentilla (n=82) on toiseen asteen koulutus ja 9.6 prosentilla korkeakoulututkinto. Taulukko 1. Vastaajat eriteltynä taustamuuttujittain Mies (%) Nainen (%) Ikä vuotta 17 (17.5) 20 (13.2) vuotta 30 (30.9) 38 (25.0) vuotta 16 (16.5) 33 (21.7) vuotta 17 (17.5) 22 (14.5) vuotta 9 (9.3) 31 (20.4) yli 64 vuotta 8 (8.2) 8 (5.3) Koulutustaso Peruskoulu 55 (57.3) 87 (57.2) Toinen aste 34 (35.4) 48 (31.6) Korkeakoulu 7 (7.3) 17 (11.2) Yhteensä Sosiaali- ja terveysministeriö (2009) "Suomen romanipoliittinen ohjelma". Saatavana: pdf ( ). 12
13 Tutkimushaastattelut toteutettiin aikajaksolla touko-heinäkuu Haastatteluista iso osa (n=112) tehtiin kasvotusten haastateltavan kanssa. Tutkimushaastatteluja tehtiin romaniyhdistysten ja yksittäisten romanitoimijoiden avustuksella pääkaupunkiseudulla, Jyväskylässä, Lahdessa, Savonlinnassa, Oulussa ja Karjalohjalla. Osa (n=39) haastatteluun osallistuneista täytti kyselylomakkeen omatoimisesti joko verkossa tai paperiversiona. Lisäksi osa (n=98) haastatteluista tehtiin puhelimitse. Haastateltavien löytämisessä hyödynnettiin useiden yhteistyökumppaneidemme apua ja toimistossamme viimevuosina asioineita romaneja lähestyttiin myös suoraan puhelimitse. Lisäksi kaikkia haastateltuja pyydettiin kertomaan selvityksestä omassa tuttavapiirissä ja pyytämään kiinnostuneita olemaan yhteydessä vähemmistövaltuutetun toimistoon. Kaikki haastatteluun osallistuneet antoivat tietoisen suostumuksen. Kasvokkain tehdyissä haastatteluissa osallistujan kanssa käytiin lävitse suostumuslomake ja siihen pyydettiin tämän allekirjoitus (ks. liite 1). Puhelimitse tehdyissä haastatteluissa menettely oli muuten sama, mutta allekirjoituksen sijasta suostuminen pyydettiin suullisesti. Kyselyyn omatoimisesti verkossa vastanneille toimitettiin suostumuslomake sähköpostitse samalla kuin linkki kyselyyn. Kyselylomakkeen paperiversiona omatoimisesti täyttäneet eivät kaikki palauttaneet suostumuslomaketta allekirjoitettuna, vaikka se heille toimitettiin. Tutkimushaastattelussa esitetyistä kysymyksistä osa on sellaisia, joita on käytetty aikaisemmin muissa tutkimuksissa. Romanien syrjintäkokemuksia asumisessa ja työelämässä selvittäneet kysymykset ovat samoja kuin Euroopan perusoikeusviraston (FRA) teettämässä EU-MIDIS tutkimuksessa. Romanien oikeustietoisuutta kartoittavat kysymykset ovat samat kuin syrjintää käsittelevissä Eurobarometreissä. Halusimme käyttää samoja kysymyksiä, sillä romanien syrjintäkokemuksia ei ole aikaisemmin selvitetty ja tarvitsimme tuloksille vertailukohtaa, jotta pystymme arvioimaan niiden merkitystä paremmin. Romanikulttuuria ja romanien keskinäisiä suhteita käsittelevät kysymykset on laadittu yksinomaan tätä selvitystä varten. Tutkimuksen tulokset eivät ole täysimääräisesti vertailukelpoisia EU-MIDIS tutkimuksen tai Eurobarometrien kanssa, koska otoksemme ei ole riittävän suuri. Otos ei ole tilastollisesti riittävä myöskään Suomen koko romaniväestöä koskevien yleistysten tekemiseksi. Tästä huolimatta vastaajien kokemukset syrjinnästä ja heidän näkemyksensä romanikulttuurista antavat kaivattua tietoa romanien arjesta ja täydentävät puutteellista tietopohjaa monesta asiasta. Vastaavan kokoluokan selvitystä romanien syrjintäkokemuksista Suomessa ei ole toteutettu aikaisemmin. 13
14 Haastattelutilanteissa kohdattiin muutamia seikkoja, jotka ovat saattaneet vaikuttaa yksittäisiin vastauksiin. Joitakin kysymyksiä oli tarpeen avata haastateltaville ja näissä tilanteissa haastattelija on saattanut johdatella vastauksia tiettyyn suuntaan. Erityisesti kysymys 40 tuotti monelle vastaajalle ongelmia, koska - jälkikäteen arvioiden - se oli puutteellisesti muotoiltu. Muutaman kysymyksen kohdalla oli ilmeistä, että osa vastaajista mieltää kysymyksen arkaluonteiseksi, eivätkä siksi halua vastata siihen perusteellisesti. Vaikka kaikille haastateltaville oli painotettu, että heillä on oikeus olla vastaamatta esitettyihin kysymyksiin, yksikään ei suoraan kieltäytynyt vastaamasta tai halunnut keskeyttää haastattelua. Yksi vastaaja lähetti haastattelun jälkeen kirjallista palautetta, koska koki kysymysten keskittyvän vain romanikulttuurin huonoihin puoliin. Haastattelulomakkeen omatoimisesti täyttäneistä henkilöistä osa ei vastannut kaikkiin kysymyksiin. Tästä syystä otoskoko vaihtelee kysymyskohtaisissa tuloksissa. Tulosten tulkinnassa lähestymistapamme on kuvailevan ja ilmiötä selittävän välimaastossa sekä normatiivinen johtopäätöksissään. Tämä poikkeaa monista muista romanien asemaa koskevista selvityksistä, joissa lähestymistapa on jäänyt pääasiallisesti asiantilaa kuvailevaksi. Tätä voidaan pitää kyseisten selvitysten heikkoutena, sillä näkemyksemme mukaan pyrkimys ongelmien syiden ymmärtämiseen auttaa kohdentamaan romanien asemaa parantamaan tarkoitetut toimenpiteet paremmin. Suomessa on käyty varsin vähän keskustelua siitä, mitä perustuslain 17 :ssä romaneille taattu oikeus ylläpitää ja kehittää omaa kieltä ja kulttuuria tarkoittaa käytännössä. Haasteita riittää yhtälailla toimenpiteissä romanikielen säilymisen ja elinvoimaisuuden edistämisessä kuin valtaväestön romanikulttuurin ja historian tietämyksen parantamisessa. Lisäksi näyttää sille, että joissakin tilanteissa romaniyhteisössä esiintyvistä yksilöiden valinnanvapautta rajoittavista tavoista on muodostunut tabu ja eräänlainen kulttuuripeikko. Valtaväestö arastelee keskustelua tai arvostelua romanikulttuurin piirissä ja romaniyhteisössä esiintyvistä tavoista, koska pelkää loukkaavan romaneja tai kyseenalaistavan heidän perustuslaillisen oikeutensa omaan kulttuuriin. Romaniyhteisössä taas on haluttomuutta avata keskustelua kunnolla, koska pelätään, että yhteisön ongelmien esiin nostaminen ja ruotiminen, saattaa lisätä valtaväestön yhteisön jäseniin kohdistamaa syrjintää. Pienten vähemmistöryhmien selviytymiskamppailussa enemmistön katveessa saattaa joskus syntyä jäsenten keskinäistä kontrollia ja yhdenmukaistamispainetta, joka voi sinällään ymmärrettävästä lähtökohdasta huolimatta saada jopa yksilön oikeuksia rikkovia muotoja. Vähemmistövaltuutetun mielestä romaneihin liittyvä kulttuuripeikko on kohdattava ja yksilön oikeuksia louk- 14
15 kaavia piirteitä pyrittävä muuttamaan. Ihmisoikeuksien universaaliutta on vastaavalla tavalla sovellettu joidenkin maahanmuuttajaryhmien ja uskonnollisten yhteisöjen kohdalla. 15
16 1 ROMANIEN ARKIELÄMÄN SYRJINTÄKOKEMUKSET Romanivastaajista (n=249) yhteensä 68,7 prosenttia kertoo kokeneensa syrjintää jollakin elämän alueella viimeisen vuoden aikana. Kyseessä on poikkeuksellisen korkea luku, kun sitä verrataan Euroopan unionin perusoikeusviraston (FRA) vuonna 2009 julkaiseman EU-MIDIS tutkimuksen tuloksiin. Sen mukaan Suomessa asuvista somalialaistaustaisista vastaajista (n=484) 47 prosenttia kertoi kokeneensa syrjintää viimeisen vuoden aikana, kun vastaavaa luku Suomessa asuvilla venäjänkielisillä (n=562) oli 27 prosenttia. 4 Samassa tutkimuksessa eniten syrjintäkokemuksia oli romaneilla Tšekissä (64 %), afrikkalaistaustaisilla henkilöillä Maltalla (63 %), romaneilla Unkarissa (62 %), Puolassa (59 %) ja Kreikassa (55 %). Kuvio 1. Onko sinua syrjitty yhdellä tai useammalla perusteella viimeisen vuoden aikana? (%) (n=249) Romaninaisilla on hieman enemmän syrjintäkokemuksia kuin romanimiehillä. Naisista 71.3 prosenttia kertoi kokeneensa syrjintää viimeisen vuoden aikana. Miehillä vastaava luku on 67.4 prosenttia. Eniten syrjintäkokemuksia on vuotiailla (75.7 %) ja vuotiailla (72.9 %). Vähiten kokemuksia syrjinnästä on yli 64-vuotiailla (60.0 %) ja vuotiailla (63.2 %). 4 European Union Agency for Fundamental Rights (2009) "European Union Minorities and Discrimination Survey - Main Results Report". Saatavana: eu/sites/default/files/fra_uploads/663-fra-2011_eu_midis_en.pdf ( ) 16
17 Koulutustaustalla ei ole suurta vaikutusta siihen, onko vastaajalla kokemuksia syrjinnästä. Peruskoulun käyneistä vastaajista 71.0 prosentilla on syrjintäkokemuksia viimeisen vuoden ajalta. Toisen asteen koulutuksen omaavilla luku on vain hieman matalampi (69.5 %) ja korkeakoulutuksen saaneilla 62.5 prosenttia. Taulukko 2. Onko sinua syrjitty yhdellä tai useammalla perusteella viimeisen vuoden aikana? (n=249) Kyllä (%) Ei (%) Yhteensä (%) Sukupuoli Mies 64 (67.4) 31 (32.6) 95 (100) Nainen 107 (71.3) 43 (28.7) 150 (100) Ikä vuotta 28 (75.7) 9 (24.3) 37 (100) vuotta 47 (70.1) 20(29.9) 67 (100) vuotta 35 (72.9) 13 (27.1) 48 (100) vuotta 24 (63.2) 14 (36.8) 38 (100) vuotta 28 (70.0) 12 (30.0) 40 (100) yli 64 vuotta 9 (60.0) 6 (40.0) 15 (100) Koulutustaso Peruskoulu 98 (71.0) 40 (29.0) 138 (100) Toinen aste 57 (69.5) 25 (30.5) 82 (100) Korkeakoulu 15 (62.5) 9 (37.5) 24 (100) Romanien asema mielletään tyypillisesti paremmaksi Suomessa kuin Tšekissä, Unkarissa, Puolassa tai Kreikassa, joten tulos näyttää kovin karulta. Yksi tapa avata tulosta pintaa syvemmälle on tarkastella, miten romanien asema Suomessa yleisesti ottaen eroaa romanien elinolosuhteista edellä mainituissa EUjäsenvaltioissa. Yksi mahdollisesti merkittävä tekijä on romanien asumiseen edellä mainituissa maissa liittyvä voimakas segregaatio. Tyypillisesti suuri osa romaniväestöstä Itä- ja Keski-Euroopan maissa elää valtaväestöstä erillisillä asuinaluilla, joissa ryhmien keskinäinen kanssakäyminen ei välttämättä ole päivittäistä. Osittain segregaatiosta johtuen myös yhteiskunnan tarjoamat palvelut ovat monilta osin alueellistuneet siten, että romanit ja valtaväestö käyttävät erillisiä palveluja. Suomessa romanit asuvat pääväestön keskuudessa ja käyttävät samoja palveluita. Romanilapset opiskelevat samoissa kouluissa kuin muut lapset, romanit käyvät samoilla terveysasemilla ja he asioivat samojen sosiaalivirkailijoiden kanssa kuin pääväestö. Suomen romaneja voidaan pitää yleiseen, julkiseen palvelutarjontaan integroituneina, kun taas samaa ei voida sanoa vertailukohteena tässä olevista EU-jäsenmaista. Kun lisäksi otetaan huomioon, että suuressa osassa vastaajien syrjintäkokemuksia on kyse sellaisista arkielämän tapauksista kuin kaupan henkilökunnan tai vartioiden romaneihin kohdistamasta epäasiallisesta käyttäytymisestä, niin on mahdollista, että nämä tekijät yhdessä selittävät ainakin osittain korkeaa syrjintäkokemusprosenttia. 17
18 Tyypillisiä arkipäivän syrjintäkokemuksia "Joka päivä kun menen bussiin, niin huomaan, ettei kukaan tule istumaan lähelleni. Minua nolottaa istua bussissa niin, että minun edessäni, takanani ja vieressäni on tyhjää. Koen, että ihmiset mieluummin seisovat kuin tulevat lähelleni istumaan." 28-vuotias romaninainen "Paikallisella huoltoasemalla romanien täytyy maksaa etukäteen, mutta valtaväestöön kuuluvat asiakkaat voivat maksaa tankkauksen jälkeen." 49-vuotias romanimies "Päivittäin huomaan, että kun menen ruokakauppaan, niin vartijat alkavat seuraamaan minua. En uskalla koskea tuotteeseen, jos en ole varma siitä, että aion ostaa sen. Nykyään käyn aina tietyssä kaupassa, koska siellä minut tunnetaan ja saan tehdä ostokseni rauhassa." 32-vuotias romaninainen "Ohikulkijat saattavat nimitellä." 24-vuotias romanimies "Minua kiusattiin ammattikoulussa ja työharjoittelussa. Tästä syystä jätin koulun lopulta kesken." 27-vuotias romanimies Toisaalta on huomionarvoista, että jotkut romanivastaajat eivät edes miellä vartijoiden tai kaupan henkilökunnan käytöstä syrjinnäksi. Heille siinä on kyse tavanomaisesta arjesta. Tämä nousi esiin selvityksessä siten, että vastaajia pyydettiin kertomaan yksi tilanne viimeisen vuoden ajalta, jolloin he ovat kokeneet tulleensa syrjityksi etnisen alkuperänsä johdosta. Jos vastaajalle ei tullut mieleen yhtään yksittäistä tapausta, haastattelija ohjasi vastaajaa muun muassa miettimään tavallisia arkipäivän tilanteita. Tällöin kävi monesti niin, että vastaaja alkoi kertoa vartijoiden ja kaupan myyjien häiritsevästä käyttäytymisestä, mutta totesi sitä tapahtuvan niin usein, ettei edes miellä sitä syrjinnäksi. Edellä mainittu seikka näkyy myös siten, että avoimeen kysymykseen syrjintäkokemuksista vastanneista (n=248) yhteensä 85.2 prosenttia vastasi kohdan- 18
19 neensa viimeisen vuoden aikana sellaista kohtelua, jossa heidän mielestänsä on kyse syrjinnästä etnisen alkuperän johdosta. Heistä (n=122) 51.5 prosentilla oli kyseessä syrjintäkokemus yleisesti saatavilla olevien asuntojen, irtaimen tai kiinteän omaisuuden tai palveluiden tarjonnassa. Yhteensä 80 vastaajalla syrjintäkokemus liittyi vartijoiden, myymälän henkilökunnan tai ravintolan henkilökunnan käyttäytymiseen. Asumiseen liittyvän syrjintäkokemuksen avoimessa kysymyksessä mainitsi 35 vastaajaa. Vähemmistövaltuutetun toimistossa romanien asiakasyhteydenotoissa on tyypillisesti kysymys asumiseen liittyvistä asioista. Vuositasolla vain hyvin harvat yhteydenotot liittyvät syrjintäepäilyihin muunlaisessa palveluntarjonnassa. Niissä harvoissa yhteydenotoissa on tyypillisesti kysymys sellaisista ilmiöistä kuten ilmoituksista kauppojen ovissa, joissa rajoitetaan romaniasiakkaiden lukumäärää tai kielletään heidän asiointi kaupassa, kuin yksittäistä syrjintätapauksista. Toinen mahdollinen tapa ymmärtää Suomen romanien verrattain korkeaa syrjintäkokemusten määrää on hahmottaa sitä heidän oikeustietoisuutensa kautta. Vuoden 2012 Eurobarometrin mukaan vastaajien oikeustietoisuus syrjintätilanteissa on EU-maissa keskimäärin 37 prosenttia. 5 Romanivastaajista (n=247) 69.2 prosenttia on sitä mieltä, että tietäisi oikeutensa, jos kohtaisi syrjintää tai häirintää. (Ks. kpl 2). Näin ollen on mahdollista, että Suomen romanit tulkitsevat epäasiallisen kohtelun herkemmin syrjinnäksi paremman oikeustietoisuutensa vuoksi kuin romanit useissa muissa EU-maissa. Taustojen valaisemisella ja tuloksen pintaa raaputtamalla ei ole tarkoitus vähätellä romanien kokemaan syrjintää. Kyseessä on merkittävä yhteiskunnallinen ongelma, kun prosenttia vastaajista on sitä mieltä, että heitä on syrjitty jollakin elämän alueella edellisen vuoden aikana. On kuitenkin tärkeää pyrkiä ymmärtämään, millaisia tekijöitä on mahdollisesti ilmiön taustalla, koska muuten syrjinnän vastaiset toimenpiteet eivät välttämättä kohdennu oikealla ja tuloksellisella tavalla. Romanien arkielämässä kohtaamassa syrjinnässä on kyse siitä, ettei heitä kohdella yksilöinä vaan osana vähemmistöryhmää, jossa mielletään esiintyvän paljon huono-osaisuutta ja rikollisuutta. Syrjinnän vastaisen työn näkökulmasta yksi keskeinen kysymys siten on, miten romanien ja valtaväestön keskinäistä luottamusta ja sosiaalisen vuorovaikutuksen tasoa voidaan parantaa. 5 Euroopan komissio (2012) Eurobarometri - Syrjintä EU:ssa vuonna Saatavana: ( ). 19
20 Romanien jokapäiväisessä arjessa syrjintä ilmenee muun muassa kauppiaiden ja liikkeenharjoittajien heihin kohdistamina tehostettuina valvontatoimenpiteinä. Kauppiaiden kohdalla ongelman ydin on heidän käsityksensä, että romaniasiakkaat syyllistyvät näpistyksiin ja myymälävarkauksiin muita asiakkaita todennäköisemmin. Tämä käsitys voi perustua puhtaasti stereotyyppiseen näkemykseen tai omakohtaisiin kokemuksiin romaniasiakkaista. Sen syntyhistoria ja totuuspohja on tietyssä mielessä yhdentekevää, koska seuraukset ovat samat: romaneja ei kohdella yksilöinä. Romaneihin ryhmänä kohdistettujen tehostettujen valvontatoimenpiteiden lainvastaisuudesta ei ole epäselvyyttä. Yksilöllinen kohtelu on oikeusjärjestelmämme perusta. Ilmeisen suuri epäselvyys ja neuvottomuus kuitenkin vallitsevat siitä, millaisia vaihtoehtoisia ja lainmukaisia keinoja liikkeenharjoittajat voivat käyttää varkauksien ehkäisemiseksi. Romanien näkökulmasta näiden vaihtoehtojen tulisi olla vähintäänkin sellaisia, ettei heidän tarvitse kokea tulevansa nöyryytetyksi muiden asiakkaiden nähden kaupassa asioidessaan. Tähän ei ole olemassa valmista ratkaisumallia. Lienee kuitenkin perusteltua lähteä liikkeelle siitä, että avaimet vallitsevan tilanteen muuttamiseksi löytyvät romanijärjestöjen ja kauppiaiden keskinäisestä yhteistyöstä ja vuoropuhelusta. Toimenpide-ehdotuksia arkielämän syrjintään puuttumiseksi: Romanijärjestöjen ja keskeisten päivittäistavarakauppaketjujen yhteistyön lisääminen keskinäisen luottamuksen parantamiseksi Kauppiaiden ja alueellisten romanien yhteistapaamisten järjestäminen paikallistasolla ennakkoluulojen vähentämiseksi Keskusteluyhteyden avaaminen romanijärjestöjen ja vartiointiliikkeiden välille Tiedon ja koulutuksen lisääminen etnisen profiloinnin kiellosta ja sen merkityksestä Tehostetun koulutuksen järjestäminen syrjintäkiellosta kaupan alan toimijoille ja vartiointiliikkeille 20